Sag om at det er berettiget at nedlægge påstand om, at barnet kan hjemgives til forældremyndighedens indehaver
Ret: Østre Landsret (2. instans)
Faggruppe: Civilsag — Tvangsfjernelse
Sagsemner: Familieret og personlige forhold;
Forvaltningsret;

UDSKRIFT
AF

ØSTRE LANDSRETS RETSBOG
____________

Sagen er behandlet for lukkede døre

Den 3. februar 2015 satte Østre Landsret retten i retsbygningen, Bredgade 59,
København.

Som dommer fungerede landsdommer Ulla Langholz, Ole Dybdahl og Morten Ruben

Brage (kst.), førstnævnte som rettens formand.

Der foretoges   

6. afd. nr. B-3556-14:

Ankestyrelsen

(Kammeradvokaten v/advokat Mikkel Holm Nielsen)

mod

Far

(advokat Peter B. Hjørne)

Mor

(advokat Ib Gorm Pedersen)

Barn 1

(advokat Lars Buurgaard Sørensen)

Ingen var mødt eller indkaldt.

Der fremlagdes ankestævning af 18. december 2014 fra Ankestyrelsen, afgørelse af

12. december 2014 fra Procesbevillingsnævnet, ankemeddelelse af 19. december 2014

fra Far



- 2 -

, udskrift af dombogen fra Retten i Svendborg, brev af 15. januar 2015 fra Ankesty-

relsen, brev af 20. januar 2015 fra Far og akter.

Efter votering afsagdes sålydende

k e n d e l s e :

Procesbevillingsnævnet traf den 12. december 2014 afgørelse efter servicelovens §

171 om tilladelse til anke til Østre Landsret af dom afsagt af Svendborg Ret den 21.

oktober 2014.   

Far har ved ankemeddelelse af 19. december 2014 nedlagt påstand om, at Barn 1

hjemgives til forældremyndighedens indehaver.   

Ankestyrelsen har ved brev af 15. januar 2015 nedlagt påstand om afvisning af Fars

kontraanke af 19. december 2014. Til støtte herfor anfører Ankestyrelsen blandt an-

det, at bestemmelsen i servicelovens § 171 må forstås således, at der ikke er adgang

til at kontraanke, hvis en af parterne måtte opnå Procesbevillingsnævnets tilladelse,

og at anke også i disse tilfælde må kræve særskilt tilladelse fra

Procesbevillingsnævnet.   

Far har ved brev af 20. januar 2015 påstået ankemeddelelsen fremmet. Til støtte

herfor anfører Far blandt andet, at Procesbevillingsnævnets afgørelse af 12. de-

cember 2014 alene indeholder en meddelelse til anke til Østre Landsret af dom afsagt

af Svendborg Ret den 21. oktober 2014, samt at der ikke ses at være nogen

begrænsning i anke, som alene tillades i medfør af servicelovens § 171.   

Efter servicelovens § 171, 2. pkt., kan domme, der er afsagt af byretten, kun ankes til

landsretten med tilladelse fra Procesbevillingsnævnet. Selv om en sådan tilladelse er

betin-get af, at sagen er af principiel karakter eller særlige grunde i øvrigt taler derfor,

er der ef-ter bestemmelsens ordlyd ikke hjemmel til at begrænse en anketilladelse til

at angå en del af byrettens dom. Procesbevillingsnævnets anketilladelse må derfor

anses at angår dom-men som helhed, selv om Ankestyrelsens ansøgning om tilladelse

til anke har været be-grænset til at angå genbehandlingsfristen. Far kan derfor uden

tilladelse fra Pro-cesbevillingsnævnet nedlægge påstand om, at Barn 1 hjemgives til

forældre-myndighedens indehaver.



- 3 -

T h i b e s t e m m e s :

Far er berettiget til at nedlægge påstand om, at Barn 1 hjemgives til

forældremyndighedens indehaver.

Retten hævet.